《护国寺》
宋代·钱惟济

穹窿台岳压重溟，中起青鸳接福庭。
新好天花经雨坠，清凉甘露隔宵零。
金绳界道连飞布，碧树周阿绕翠屏。
异日功成解缨去，伫期同撷五芝馨。

作者简介：（978—1032）杭州临安人，字岩夫。钱俶子。由东染院使真拜封州刺史。历知绛州、潞州、成德军。仁宗即位，加检校司空。喜宾客，丰宴犒，家无余赀，而性苛忍，所至牵蔓满狱，以酷刑威众。卒谥宣惠。有《玉季集》。